CELEX: C2005/031/18
Language: sl
Date: 2005-02-05 00:00:00
Title: Zadeva C-486/04: Tožba Komisije Evropskih skupnosti proti Italijanski republiki, vložena dne 25. novembra 2004

5.2.2005   
            
            
               SL
            
            
               Uradni list Evropske unije
            
            
               C 31/9
            
         Tožba Komisije Evropskih skupnosti proti Italijanski republiki, vložena dne 25. novembra 2004
   (Zadeva C-486/04)
   (2005/C 31/18)
   Jezik postopka: italijanščina
   Komisija Evropskih skupnosti, ki jo zastopajo M. Van Beek, F. Louis in A. Capobianco, zastopniki, je dne 25. novembra 2004 na Sodišče Evropskih skupnosti vložila tožbo proti Italijanski republiki.
   Tožeča stranka Sodišču predlaga, naj:
   
               —
            
            
               ugotovi, da Italijanska republika ni izpolnila obveznosti iz členov 2(1) in 4(1),(2) in (3) Direktive 85/337/EGS (1), kot je bila spremenjena z Direktivo 97/11/EGS (2):
               
                           1.
                        
                        
                           s tem, da projekta za obrat za sežiganje goriv, predelanih iz odpadkov, in biomas iz Massafre, ki spada med obrate, ki so našteti v Prilogi I Direktive Sveta 85/337/EGS, kot je bila spremenjena z Direktivo Sveta 97/11/EGS, ni določila kot predmet postopka presoje o vplivih na okolje v smislu členov 5 do 10 Direktive 85/337/EGS;
                        
                     
                           2.
                        
                        
                           s tem, da je sprejela predpis (člen 3(1), točki i) in l) DPCM z dne 3. septembra 1999, ki spreminja Prilogo A DPR z dne 12. aprila 1996), ki iz postopka presoje o vplivih na okolje izključuje nekatere projekte, ki spadajo med tiste, ki so našteti v Prilogi I Direktive 85/337/EGS, kot je bila spremenjena, (projekti za predelavo nevarnih in nenevarnih odpadkov, ki presegajo kapaciteto 100 ton na dan, pod pogojem, da so bili določeni kot predmet poenostavljenega postopka za pridobitev dovoljenja v smislu člena 11 Direktive 75/442/EGS, ter
                        
                     
                           3.
                        
                        
                           s tem, da je sprejela predpis (člen3(1), točki i) in l) DPCM z dne 3. septembra 1999, ki spreminja Prilogo A DPR z dne 12. aprila 1996), ki z namenom odločitve, ali je treba projekt, ki spada med tiste, ki so našteti v Prilogi I spremenjene Direktive 85/337/EGS, določiti kot predmet postopka presoje o vplivih na okolje, določa neprimerno merilo, kolikor lahko iz presoje o vplivih na okolje lahko izvzame projekte, ki imajo pomemben vpliv na okolje;
                        
                     
         
               —
            
            
               Italijanski republiki naloži plačilo stroškov.
            
         Tožbeni razlogi in bistvene navedbe
   Komisija navaja, da Italijanska republika ni izpolnila obveznosti iz Direktive 85/337/EGS, kot je bila spremenjena z Direktivo 97/11/EGS, kot izhaja iz tožbenih razlogov, navedenih v njeni tožbi.
   
      (1)  UL L 175, 5.7.1985, str. 40.
   
      (2)  UL L 73, 14.3.1997, str. 5.